stanford-oval/wikipedia huggingface dataset:
Raw (elokuva)

| Raw> Grave |
| --- | --- |

Ohjaaja:  Julia Ducournau
Käsikirjoittaja:  Julia Ducournau
Tuottaja:  Jean de Forêts
Säveltäjä:  Jim Williams
Kuvaaja:  Ruben Impens
Leikkaaja:  Jean-Christophe Bouzy
Tuotantosuunnittelija:  Laurie Colson
Pukusuunnittelija:  Élise Ancion
Pääosat:   Garance Marillier  Ella Rumpf  Laurent Lucas 
Valmistustiedot
Valmistusmaa:  Ranska Belgia
Tuotantoyhtiö:   Petit Film  Rouge International  Frakas Productions  Ezekiel Film Production  Wild Bunch 
Levittäjä:   Wild Bunch (Ranska)  Focus World (kansainvälinen) 
Ensi-ilta:   2016-5-1414. toukokuuta 2016 (Cannes)  2017-4-2020. huhtikuuta 2017 (Night Visions)  
Kesto:  99 minuuttia
Alkuperäiskieli:  ranska
Budjetti:  3,48 miljoonaa euroa (3,8 miljoonaa dollaria)
Tuotto:  3,1 miljoonaa dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Raw (ransk. Grave) on vuonna 2016 ensi-iltansa saanut ranskalais-belgialainen kauhudraamaelokuva, jonka on ohjannut ja käsikirjoittanut Julia Ducournau. Sen pääosia esittävät Garance Marillier, Ella Rumpf, Laurent Lucas ja Rabah Nait Oufella.
Elokuvan keskeisin henkilö on 16-vuotias Justine, joka aloittaa opiskelut eläinlääketieteellisessä. Justine on kasvissyöjä, joka kuitenkin pakotetaan syömään jäniksen munuaisen, mistä hänelle syntyy halu kannibalismiin.
Raw sai maailmanensi-iltansa Cannesin elokuvajuhlilla 2016, missä se voitti Fipresci-palkinnon. Elokuva tuli maailmanlaajuiseen levitykseen vasta vuonna 2017. Se esitettiin myös helsinkiläisellä Night Visions -festivaaleilla 2017. Elokuva sai positiivisen vastaanoton kriitikoilta: sitä kiitettiin ohjauksesta ja käsikirjoituksesta, mutta se aiheutti myös jonkin verran polemiikkia graafisen sisältönsä takia.
Näyttelijät

| 0 | 1 | 2 |
| --- | --- | --- |
|  Garance Marillier  | … |  Justine   |
|  Ella Rumpf  | … |  Alexia   |
|  Rabah Naït Oufella  | … |  Adrien   |
|  Laurent Lucas  | … |  isä   |
|  Joana Preiss  | … |  äiti   |
|  Bouli Lanners  | … |  kuski   |
|  Marion Vernoux  | … |  lääkäri   |
|  Jean-Louis Sbille  | … |  professori   |
Aiheesta muualla

Virallinen sivusto (englanniksi)
Raw Internet Movie Databasessa (englanniksi)
Raw Elonet.
Raw AllMoviessa. (englanniksi)
Poikien pesula

| Poikien pesula> My Beautiful Laundrette |
| --- | --- |

Ohjaaja:  Stephen Frears
Käsikirjoittaja:  Hanif Kureishi
Tuottaja:   Sarah Radclyffe  Tim Bevan 
Säveltäjä:  Ludus Tonalis
Kuvaaja:  Oliver Stapledon
Leikkaaja:  Mick Audsley
Pukusuunnittelija:  Lindy Hemming
Pääosat:   Daniel Day-Lewis  Gordon Warnecke  Saeed Jaffrey  Roshan Seth 
Valmistustiedot
Valmistusmaa:  Yhdistynyt kuningaskunta
Tuotantoyhtiö:   Working Title Films  Channel 4 
Levittäjä:  Orion Pictures Netflix Fandango at Home iTunes
Ensi-ilta:   16. marraskuuta 1985  Suomi: 4. syyskuuta 1987 
Kesto:  93 min
Alkuperäiskieli:  englanti
Budjetti:  60 000 puntaa
Aiheesta muualla
IMDb 
Elonet
AllMovie
Infobox OKNimi-testi OK: 
Poikien pesula (My Beautiful Laundrette, televisiossa myös nimellä Rakas pesulani) on Stephen Frearsin ohjaama brittiläinen draamaelokuva vuodelta 1985.
Poikien pesula oli Frearsin läpimurto­elokuva. Se tehtiin alun perin britti­läiselle Channel 4 -⁠televisio­kanavalle, mutta se menestyi Edinburghin elokuvajuhlilla niin hyvin, että se pääsi elokuva­teatteri­levitykseen ympäri maailmaa.
Poikien pesula valittiin British Film Instituten vuonna 1999 kokoamalle listalle 1900-luvun sadasta parhaasta britti­elokuvasta. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.
Rooleissa

| 0 | 1 | 2 |
| --- | --- | --- |
|  Daniel Day-Lewis  | … |  Johnny    |
|  Gordon Warnecke  | … |  Omar    |
|  Saeed Jaffrey  | … |  Nasser    |
|  Roshan Seth  | … |  Papa    |
|  Shirley Ann Field  | … |  Rachel    |
|  Derrick Branche  | … |  Salim    |
|  Rita Wolf  | … |  Tania   |
Palkinnot

Oscar-ehdokkuudet:
paras alkuperäinen käsikirjoitus – Hanif Kureishi
Aiheesta muualla

Poikien pesula Internet Movie Databasessa (englanniksi)
Poikien pesula Elonet.
Poikien pesula AllMoviessa. (englanniksi)
Carol (elokuva)

| Carol |
| --- | --- |
 Virallinen juliste.
Ohjaaja:  Todd Haynes
Käsikirjoittaja:  Phyllis Nagy
Perustuu:  Patricia Highsmithin romaaniin The Price of Salt
Tuottaja:   Elizabeth Karlsen  Stephen Woolley  Christine Vachon 
Säveltäjä:  Carter Burwell
Kuvaaja:  Edward Lachman
Leikkaaja:  Affonso Gonçalves
Tuotantosuunnittelija:  Judy Becker
Pukusuunnittelija:  Sandy Powell
Pääosat:   Cate Blanchett  Rooney Mara  Sarah Paulson  Kyle Chandler 
Valmistustiedot
Valmistusmaa:   Iso-Britannia  Yhdysvallat 
Tuotantoyhtiö:   The Weinstein Company  Number 9 Films  Film4 Productions  Killer Films 
Levittäjä:  The Weinstein Company StudioCanal UK Vertigo Média Netflix
Ensi-ilta:   2015-05-1717. toukokuuta 2015 (Cannes)  2015-10-2020. lokakuuta 2015 (Yhdysvallat)  2015-10-2727. lokakuuta 2015 (Iso-Britannia)  2016-02-1919. helmikuuta 2016 (Suomi)  
Kesto:  118 minuuttia
Alkuperäiskieli:  englanti
Budjetti:  11,8 miljoonaa dollaria
Tuotto:  39,6 miljoonaa dollaria
Aiheesta muualla
IMDb
Elonet
AllMovie
Infobox OKNimi-testi OK: 
Carol on vuonna 2015 ensi-iltansa saanut brittiläis-yhdysvaltalainen romanttinen draamaelokuva, jonka on ohjannut Todd Haynes. Sen on käsikirjoittanut Phyllis Nagy, ja se perustuu Patricia Highsmithin romaaniin The Price of Salt. Elokuvan pääosissa esiintyvät Cate Blanchett ja Rooney Mara. Sivuosia esittävät muun muassa Sarah Paulson ja Kyle Chandler. Elokuva sijoittuu 1950-luvun New Yorkiin, ja se kertoo nuoresta valokuvaajasta ja tämän suhteesta vanhempaan naiseen.
Carol sai ensi-iltansa Cannesin elokuvajuhlilla 17. toukokuuta 2015. Elokuva sai myönteisen vastaanoton, ja se oli yksi vuoden 2015 parhaiten arvostelluista elokuvista. Yhdysvalloissa elokuva sai ensi-iltansa 20. marraskuuta 2015, ja Britanniassa 27. marraskuuta 2015.
Vuonna 2016 Carol äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.
Näyttelijät

| 0 | 1 | 2 |
| --- | --- | --- |
|  Cate Blanchett   | … |  Carol Aird   |
|  Rooney Mara   | … |  Therese Belivet   |
|  Sarah Paulson   | … |  Abby Gerhard   |
|  Kyle Chandler   | … |  Harge Aird   |
|  Jake Lacy   | … |  Richard Semco   |
|  Cory Michael Smith   | … |  Tommy Tucker   |
|  John Magaro   | … |  Danny McElroy   |
|  Carrie Brownstein   | … |  Genevieve Cantrell   |
Julkaisu

The Weinstein Company hankki Carolin esitysoikeudet Yhdysvalloissa toukokuussa 2013. Ensimmäinen virallinen kuva elokuvasta julkaistiin London Evening Standard -sanomalehdessä toukokuussa 2014. Vaikka elokuva oli valmis vuoden 2014 lopussa, tuottajat päättivät lykätä sitä vuodelle 2015 esittääkseen sitä elokuvajuhlilla. Toinen kuva elokuvasta julkaistiin tammikuussa 2015. Ensimmäinen juliste julkaistiin syyskuussa 2015.
Elokuva valittiin kilpailemaan Kultaisesta palmusta vuoden 2015 Cannesin elokuvajuhlilla. Se esitettiin Pohjois-Amerikassa ensi kertaa Telluriden elokuvajuhlilla, minkä lisäksi se esitettiin myös New Yorkin elokuvajuhlilla. Britanniassa se esitettiin ensi kerran Lontoon elokuvajuhlien gaalaillassa 14. lokakuuta 2015. Se sai rajoitetun julkaisun Yhdysvalloissa 20. marraskuuta 2015. Britanniassa se sai ensi-iltansa 27. marraskuuta 2015. Suomessa elokuva ilmestyi 19. helmikuuta 2016.
Vastaanotto

Carol sai erittäin myönteisen vastaanoton kriitikoilta. Se sai suosionosoitukset Cannesin elokuvajuhlilla sekä lehdistön näytöksessä että sen ensi-illassa. Kriitikot kehuivat erityisesti Haynesin ohjausta, Blanchettin ja Maran suoritusta, elokuvausta, puvustusta sekä musiikkia, ja arvelivat sen olevan vahva ehdokas voittamaan Cannesissa. Arvosteluja keräävän sivuston Rotten Tomatoesin mukaan 93 % kriitikoista antoi elokuvalle hyvän arvostelun keskimääräisellä arvosanalla 8,6/10. Laskelma perustuu 217 arvosteluun. Metacriticissä elokuvalla on painotettu keskiarvo 95/100 perustuen 44 arvosteluun, osoittaen ”laajaa kehuntaa”. Carol oli yksi vuoden 2015 parhaiten arvostelluista elokuvista.
Vastaanotto > Palkinnot

Carol oli ehdolla Kultaisen palmun saajaksi Cannesin elokuvajuhlilla. Rooney Mara jakoi Cannesissa parhaan naispääosan palkinnon Emmanuelle Bercot’n kanssa. Lisäksi Carol sai HLBT-aiheisille elokuville myönnetyn Queer Palmin.
Carol oli ehdolla kuuteen Oscar-palkintoon parhaasta naispääosasta, naissivuosasta, sovitetusta käsikirjoituksesta, musiikista, kuvauksesta ja puvustuksesta. Se oli ehdolla viiteen Golden Globe -palkintoon parhaasta draamaelokuvasta, ohjauksesta, naispääosasta (sekä Blanchett että Mara) ja sävellyksestä, mutta ei voittanut yhtäkään. Elokuva sai enemmän ehdokkuuksia kuin mikään muu. Blanchett ja Mara olivat ehdolla SAG-palkintoon parhaasta naispääosasta (Blanchett) ja sivuosasta (Mara).
Carol on listattu monen kriitikon top 10 -listoille.
Aiheesta muualla

Carol Internet Movie Databasessa (englanniksi)
Carol Elonet.
Carol Rotten Tomatoesissa. (englanniksi)
Carol Metacriticissä. (englanniksi)
Leikkaus (kirurgia)

Leikkaus
Leikkaus, myös operaatio, on kirurginen toimenpide, jossa esimerkiksi poistetaan sairas kudos tai korjataan tapaturman aiheuttamia vaurioita. Muita leikkaustyyppejä ovat esimerkiksi keisarileikkaus, laihdutusleikkaus ja vasektomia.
Yhdysvalloissa lääkärijärjestö American Medical Association tutki muun muassa leikkausinfektioiden yleisyyttä julkisissa ja yksityisten sairaaloiden suhteessa suurella potilasmäärällä. Todettiin, että sairaalan siirryttyä yksityisten pääomasijoittajien omistukseen hoitovirheet ja kirurgiset komplikaatiot lisääntyivät. Erityisesti leikkausinfektioiden määrä kasvoi huomattavasti, jopa kaksinkertaiseksi. Mahdollisena syynä pidetään henkilökunnan vähenemistä, mutta syy-seuraussuhdetta ei suoraan voi tutkimuksesta päätellä eikä kuolleisuus kuitenkaan kasvanut merkittävästi.
Tabu (vuoden 1977 elokuva)

| Tabu |
| --- | --- |
 Elokuvan juliste, Erkki Ruuhinen 1977.
Ohjaaja:  Vilgot Sjöman
Käsikirjoittaja:  Vilgot Sjöman
Tuottaja:  Jörn Donner
Säveltäjä:  Bengt Ernryd
Kuvaaja:  Lasse Bjørne
Leikkaaja:  Wic Kjellin
Pääosat:  Kjell Bergqvist ym.
Valmistustiedot
Valmistusmaa:  Ruotsi
Tuotantoyhtiö:  Svenska Filminstitutet AB Europa Film Stockholm Film AB
Ensi-ilta:  1977
Kesto:  115 min
Alkuperäiskieli:  ruotsi
Aiheesta muualla
IMDb 
Elonet
AllMovie
Infobox OKNimi-testi OK: 
Tabu on Vilgot Sjömanin käsikirjoittama ja ohjaama ruotsalainen elokuva, joka sai ensi-iltansa 1977. Elokuva pyrkii kuvaamaan, tutkimaan ja valottamaan erilaisia seksuaalisia identiteettejä, muun muassa paljastelua, sadomasokismia, itsetyydytystä, fetisismiä, voyeurismiä, prostituutiota, transsukupuolisuutta sekä homo- ja biseksuaalisuutta.
Jörn Donnerin tuottama elokuva sai Suomen ensi-iltansa vasta kolmisen vuotta myöhemmin maaliskuussa 1980.
Rooleissa

| 0 | 1 | 2 |
| --- | --- | --- |
|  Kjell Bergqvist  | … |  Kristoffer Lohman, asianajaja   |
|  Lickå Sjöman  | … |  Sara   |
|  Halvar Björk  | … |  Lennart Eriksson alias Margareth   |
|  Gunnar Björnstrand  | … |  laamanska   |
|  Viveca Lindfors  | … |  Sirkka Lind   |
|  Frank Sundström  | … |  korukauppias   |
|  Heinz Hopf  | … |  Biceps   |
|  Lars Amble  | … |  Evelyn   |
|  Olle Björling  | … |  Carlstedt   |
|  Stig Ossian Ericson  | … |  Björn, radiotuottaja   |
|  Mona Andersson  | … |  Aina Eriksson, Lennartin vaimo   |
|  Axel Düberg  | … |  Elsa-Britta   |
|  Toivo Pawlo  | … |  Ernst Lohman, Kristofferin isä   |
|  Gerd Hagman  | … |  Cecilia Lohman, Kristofferin äiti   |
|  Peter Ahlm  | … |  Barbara   |
|  Stellan Skarsgård  | … |  Jan-Erik   |
|  Gudrun Brost  | … |  Linda   |
|  Axel Segerström  | … |  sinisilmäinen puistossa   |
|  Maria Johansson  | … |  Irja   |
|  Birger Malmsten  | … |  kirjankustantaja   |
|  Bill Carlsson  | … |  Lisbeth   |
|  Mats Arehn  | … |  pieni Bertil   |
|  Zounkata Tuina  | … |  Christman   |
|  Meta Velander  | … |  journalisti   |
|  Tintin Anderzon  | … |  Eva, tyttö siirtolapuutarhassa   |
|  Ulla Lindhe  | … |  Jan-Erikin tyttö   |
|  Bengt Järnblad  | … |  poliisi   |
|  Therèse Kander  | … |  vauva   |
|  Maria Ekman  | … |  Lennartin tytär   |
|  Sebastian Håkansson  | … |  Lennartin poika   |
|  Marianne Engström  | … |  Lena-Lena   |
|  Monica Nielsen  | … |  lesbotyttö   |
|  Gun Robertson  | … |  nainen puistossa   |
|  Lena Olin  | … |  tyttö veneessä   |
|  Jan Nygren  | … |  mielenosoittaja   |
|  Arthur Fischer  | … |  mies portaissa   |
Vastaanotto

Helsingin Sanomien Helena Ylänen kirjoitti Tabun olevan perin sekava ja osin itseään vastaan kääntyvä sekoilu transvestiittien, homoseksuaalien, sadomasokistien, itsensäpaljastajien ja lesbojen parissa: ”Sjöman pyörittää kuumaa perunaansa niin holtittomasti, ettei Tabussa ole lopulta mitään asiaa, korkeintaan epämääräinen salliva ilmapiiri. Lähinnä se päätyy todistamaan, että seksuaalisuus on sekavimmillaan yhtä pelkkää tyydyttämätöntä haluamista.”
Käännös suomeksi
Najwa Zebian

| Najwa Zebian |
| --- | --- |
Tiedosto:Najwa Zebian by Farrah Benni.jpg
Henkilötiedot
Syntynyt: 27. huhtikuuta 1990 (ikä 34)  Libanon
Kansalaisuus:  libanonilainen  kanadalainen
Ammatti:  opettaja, runoilija
Muut tiedot
Aktiivisena:  2016–
Aiheesta muualla
Kotisivu
Najwa Zebian (s. 27. huhtikuuta 1990lähde?) on libanonilais-kanadalainen runoilija, kirjailija ja aktivisti.
Tausta

Zebian saapui Kanadaan ensimmäisen kerran 16-vuotiaana. Perhe vieraili ensin maassa turisteina mutta joutui myöhemmin pakenemaan Libanonista sotaa. Zebian oli jo nuorena kiinnostunut arabiankielisestä runoudesta. Myöhemmin hän koki Kanadaan sopeutumisen vaikeaksi ja tuhosi suurimman osa tuotannostaan vannoen, ettei ikinä enää kirjoita runoja harrastemielessä. Koulutukseltaan Zebian on lukion opettaja, ja lisäksi hän opiskellut opetushallintoa Western University -yliopistossa.
Ura

Zebianin esikoisteos Mind Platter ilmestyi vuonna 2016. Siitä tuli myyntimenestys Amazonissa kahdessa eri kategoriassa: arabialainen runous ja naispuoliset kirjailijat.
Seuraava kirja oli nimeltään The Nectar of Pain. Sen ensimmäisen kuukauden myyntivoitot lahjoitettiin lontoolaiselle säätiölle, joka auttaa syyrialaisia pakolaisia. Zebian lahjoitti myös osan palkastaan nuorten kesäaktiviteettien tukemiseksi. Kirjasta julkaistiin uudistettu ja laajennettu versio vuonna 2018. Zebianin maine levisi erityisesti sosiaalisessa mediassa julkkisten, esimerkiksi Mathieu Kassovitzin, Lisa Rinnan, LeAnn Rimesin ja Hilary Swankin, avulla.
Zebian on ollut aktiivisesti mukana #metoo-liikkeessä. Seksuaalisen ahdistelun lisäksi hän on käsitellyt kirjoissaan rasismia ja yksinäisyyttä. Hän on kertonut, että runous oli keino käsitellä omia tunteita maahanmuuttajana. Vuonna 2018 Zebian pani alulle yhdessä muiden koulun opettajien ja entisten oppilaiden kanssa joukkokanteen seksuaalisesta ahdistelusta paikallista koulun rehtoria vastaan.
Vuonna 2019 Zebianin nettoarvoksi arvioitiin miljoona dollaria.
Donauinsel

Donauinsel, joka erottaa Neue Donaun (vasemmalla) Tonavasta (oikealla). Näkymä Kahlenbergista. Kuvan keskellä Millennium Tower, vasemmassa laidassa UNO-City.
Copa Cagrana majakkoineen ja ponttonisiltoineen kaakosta katsottuna. Taustalla Millennium Tower, Kahlenberg (antenni), Leopoldsberg (kirkko) ja kauimpana Klosterneuberg.
Osa nudistirantaa.
Donauinsel (Tonavansaari) on pitkä ja kapea keinotekoinen saari Wienissä, Itävallassa Tonavan ja sen kanssa samansuuntaisena kulkevan kaivetun kanavan, Neue Donaun (”Uuden Tonavan”) välissä. Saari on 21,1 kilometriä pitkä, mutta vain 70–210 metriä leveä. Neue Donauta voidaan pitää myös pitkänä ja kapeana tekojärvenä.
Käyttö virkistysalueena ja festivaalipaikkana

Useimmille kävijöille saari on lähinnä virkistysalue monine baareineen, ravintoloineen ja yökerhoineen. Siellä on myös urheilumahdollisuuksia rullalautailusta, pyöräilystä ja uinnista melontaan. Erästä saaren hiekkarantaa pidettiin aluksi niin eksoottisena, että se sai lempinimen ”Copa Cagrana”, joka sisältää humoristisen viittauksen Rio de Janeiron Copacabanaan; Kagran Wienin 22. kaupunginosaan kuuluva alue lähellä kyseistä rantaa. Saaren etelä- ja pohjoispäässä on laajat nudistirannat.
Donauinselfest on kansainvälisesti tunnettu vuotuinen ulkoilmajuhla ja laatuaan Euroopan suurin, jossa käy yli kolme miljoonaa vierailijaa. Se pidetään yleensä kesäkuun lopussa perjantaista sunnuntaihin. Vuonna 2008 se pidettiin kuitenkin poikkeuksellisesti vasta 5.–7. syyskuuta, koska Itävalta ja Sveitsi toimivat jalkapallon Euroopan-mestaruus­kilpailujen isäntänä. Syyskuun 23. päivänä 2008 Madonna piti siellä ensimmäisen konserttinsa Itävallassa 57 000-henkisen yleisön edessä.
Luotettava tulvasuojelu

Saaren päätarkoitus on kuitenkin toimia osana Wienin kehittynyttä tulva­suojelu­järjestelmää. Koska Tonava kulkee kaupungin halki (tai alkujaan, ennen kuin kaupunki oli laajentunut nykyiselleen, läheltä sen ohitse), tulvat ovat olleet jatkuvana huolenaiheena satojen vuosien ajan. Ensimmäiset laajakantoiset rakennustyöt kaupungin suojaamiseksi tulvilta suoritettiin vuosina 1870–1875. Joen keskelle kaivettiin 280 metrin levyinen syvä uoma, ja sen vasemmalle rannalle varattiin 450 metrin levyinen suojavyöhyke tulvien varalta.
Vuonna 1970 laadittiin uusi suunnitelma, jota pian ryhdyttiin toteuttamaan: kaivettiin jokea myötäilevä kanava korvaamaan suoja-alueen, jolloin sen pohjasta poistetut maa-ainekset kasattiin uuden uoman ja 1800-luvulla syvennetyn vanhan uoman väliselle alueelle niin, että niistä muodostui pitkä ja kapea saari. Uusi kanava sai nimen Neue Donau (”Uusi Tonava”). Töiden valmistuttua uusi saari päätettiin muodostaa virkistys­alueeksi. Tulva­suojelu­järjestelmä on suunniteltu niin, että kaupunki ei kärsisi tuhotulvista, vaikka Tonavan virtaama nousisi 14 000 kuutiometriin sekunnissa. Niin suureksi se on noussut vain kerran Wienin historiassa, vuonna 1501. Vuoden 2002 tulvan aikanakin virtaama oli enimmillään 10 000 kuutiometriä sekunnissa. Tulvasuojelujärjestelmään kuuluvat Donaukanalin historiallinen Nußdorfin sulkuportti, sulut Neue Donaun kummassakin päässä, joen oikeanpuoleiselle rantavallille rakennettu pohjaveden korkeuden tarkkailujärjestelmä, jonka ansiosta vesi ei enää tulvi Praterin laajalle puistoalueelle, sekä Freudeneun uusi sulkuportti.
Rakennustyöt aloitettiin maaliskuussa 1972 ja ne valmistuivat vuonna 1988.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Donauinsel
Aiheesta muualla

Wikimedia Commonsissa on kuvia tai muita tiedostoja aiheesta .
Danube Island Free Festival, tapahtuman viralliset sivut donauinselfest.at. Viitattu 13.11.2015.
Aiheesta muualla > Karttoja

Wienin kartta, jossa myös Donauinsel näkyy mapaustria.co.uk. Arkistoitu 5.3.2009. Viitattu 13.11.2015.
Übersichtsplan Neue Donau und Donauinsel wien.gv.at. Arkistoitu 8.7.2012. Viitattu 13.11.2015.
Käännös suomeksi
Espoon siltaonnettomuus

| Espoon siltaonnettomuus |
| --- | --- |
Päivämäärä:  11. toukokuuta 2023
Kellonaika:  9.23
Tapahtumapaikka:  Tapiola, Espoo, Suomi
Syy:  Tutkinnan alla
Kuolleita:  0
Loukkaantuneita:  27
Espoon siltaonnettomuus tapahtui 11. toukokuuta 2023 Espoon Tapiolassa, kun väliaikaiseksi tarkoitettu vaneripintainen kävelysilta romahti rakennustyömaan vieressä. Onnettomuudessa loukkaantui 27 koululaisryhmän jäsentä. Loukkaantuneet olivat pääosin alaikäisiä. Pääosa vammoista oli raajamurtumia, eikä kukaan saanut hengenvaarallisia vammoja. Onnettomuustutkintakeskus selvittää sillan romahduksen syytä yhdessä poliisin kanssa.
Onnettomuus > Silta

Silta oli Espoon kaupungin rakennuttama ja Renta Telineiden rakentama silta, joka oli tarkoitettu väliaikaiseksi Itätuulenkujan ylityspaikaksi.
Onnettomuus > Sortuminen

Noin 40 Kalasataman peruskoulun kahdeksannen luokan oppilasta ja henkilökunnan jäsentä olivat opetusretkellä, kun silta romahti. Osa oppilaista ehti jo ylittää sillan ennen kuin se sortui ja noin 27 oppilasta sekä yksi opettaja putosivat noin viiden metrin matkan sortuneiden vanerilevyjen päälle. Jotkut oppilaat kertoivat kuulleensa sillasta epämääräisiä ääniä ja sitten loukkaantuneiden oppilaiden itkua ja huutoa.
Monet sillan lähistöllä asuvat ovat pitäneet siltaa jo pitkään vaarallisena. Silta oli tuntunut huojuvalta jo noin kuusi kuukautta ennen sen sortumista, ja siinä oli ollut pehmeitä kohtia. Sillan rakentaneen konevuokraamo Renta Telineiden toimitusjohtaja Jarno Tuuri piti sillan sortumisen todennäköisenä syynä sitä, että tasojen sidontojen kiinnitykset pettivät.
Onnettomuus > Pelastustoimet

Ensimmäinen hälytysajoneuvo oli kohteessa noin viidessä minuutissa, jolloin onnettomuudesta annettiin suuronnettomuushälytys HUS-alueen sairaaloihin. Paikalle hälytettiin kymmeniä pelastusyksiköitä ja ensihoidon yksiköitä ainakin Länsi-Uudenmaan, Keski-Uudenmaan ja Helsingin pelastuslaitokselta, lisäksi FinnHEMS01 vastasi hälytykseen poikkeuksellisesti kahdella yksiköllä. Yhteensä 24 loukkaantunutta kuljetettiin HUSin sairaaloihin: kahdeksan Uuteen lastensairaalaan, kuusi Siltasairaalaan, kuusi Jorvin sairaalaan ja neljä Peijaksen sairaalaan. Leikkaushoitoa vaativia vammoja todettiin seitsemällä potilaalla.
Tutkinta

Onnettomuuden jälkeen poliisi ja Onnettomuustutkintakeskus aloittivat omat tutkimuksensa. Poliisi käynnisti tutkinnan vaaran aiheuttamisesta ja vammantuottamuksesta, mutta asiasta ei epäillä ketään. Onnettomuustutkintakeskus arvioi, että selvitys voi kestää 6–12 kuukautta. Alustavan näkemyksen mukaan kaksi poikittaista palkkia putosivat, minkä jälkeen sillan kävelytasot sortuivat. Kuudelle ihmiselle jäi onnettomuudesta pysyvää terveydellistä haittaa.
Onnettomuustutkintakeskuksen kesäkuussa 2023 julkaiseman väliraportin mukaan sillan suunnittelussa ja toteutuksessa oli monia puutteita: Sillalle ei ollut tehty rakennuslaskelmia, monet sen osat olivat liian heikkoja ja siinä oli käytetty eri valmistajien osia. Silta oli toteutettu rakennustyömaiden telinekäytäntöjen mukaisesti eikä yleiseksi kulkusillaksi, ja sen kantavuus oli moninkertaisesti vaadittua heikompi. Sillan poikittaispalkkien kiinnitysosista puuttuivat lukituspultit. Lisäksi Onnettomuustutkintakeskus totesi, että sekä pysyvien että väliaikaisten siltojen viranomaisvalvonta on puutteellista.
Espoon kaupunginjohtaja Jukka Mäkelä ilmoitti lähes heti onnettomuuden jälkeen, että kaikki Espoon rakenteet tulisi tarkastaa välittömästi. Helsingin pormestari Juhana Vartiainen ilmoitti, että kaikki Helsingin rakenteet tullaan tarkastamaan.
Reaktioita

Suomen tasavallan presidentti Sauli Niinistö ilmoitti Twitterissä pitävänsä tapahtumia pysäyttävänä ja kertoi, että tuen ja avun antaminen on tärkeää. Pääministeri Sanna Marin piti Espoon tapahtumaa järkyttävänä.
Espoon kaupunginjohtaja Jukka Mäkelä pahoitteli onnettomuutta sanoen, että ”tällaista ei saisi tapahtua” ja että silta on kaupungin vastuulla. Hän myös toivotti onnettomuudessa loukkaantuneille ja heidän omaisilleen voimia.
Turmapaikka